IZVOD IZ ZAPISNIKA

s XIII. sjednice Školskog odbora Osnovne škole Zlatar Bistrica

održane 21.3.2022.g.

Prisutni: Jasenka Kuljak, Marina Dinjar, Danijela Čiček Haban, Davor Sugnetić

Odsutni: Ivan Kuntić, Željko Špoljar, Mateja Trčak (ispričali se)

Ostali prisutni: Jasna Kokot Pelko, ravnateljica, Natalija Jug, tajnica

Predsjednica pozdravlja prisutne, konstatira kvorum i predlaže sljedeći dnevni red:

1. Prihvaćanje zapisnika s XII. sjednice Školskoga odbora

2. Suglasnost za zapošljavanje vjeroučiteljice

3. Suglasnost za zapošljavanje pomoćnice u nastavi

4. Razno

**Ad 1.) Prihvaćanje zapisnika s XII. sjednice Školskoga odbora**

Predsjednica je pročitala zapisnik s prethodne sjednice. Zapisnik je jednoglasno usvojen.

**Ad 2.) Suglasnost za zapošljavanje vjeroučiteljice**

Ravnateljica je upoznala prisutne s Odlukom o imenovanju vjeroučiteljice Ruže Ivanko Leventić koju nam je uputio Ured za vjeronauk u školi na traženih 8 sati redovite nastave odnosno ukupno 20 sati na određeno radno vrijeme do 31.8.2022. g. temeljem Kanonskog mandata.

Članovi Školskog odbora jednoglasno su dali suglasnost za zapošljavanje vjeroučiteljice Ruže Ivanko Leventić, magistre religiozne pedagogije i katehetike na nepuno 20 sati ukupno tjedno radno vrijeme na određeno do 31.8.2022. godine.

**Ad 3.) Suglasnost za zapošljavanje pomoćnice u nastavi**

Ravnateljica je upoznala prisutne da je pomoćnica u nastavi Marija Elez sporazumno raskinula ugovor o radu te nam je iz Krapinsko – zagorske županije upućena Monika Kruhak.

Članovi Školskog odbora jednoglasno su dali suglasnost za zapošljavanje Monike Kruhak na radno mjesto pomoćnice u nastavi na nepuno 30 sati ukupno tjedno radno vrijeme na određeno do 21.6.2022. godine.

**Ad 4.) Razno**

Ravnateljica je pročitala zamolbu DND-a Zlatar Bistrica za najam školske sportske dvorane 23.4.2022. g. u svrhu održavanja 38. kvalifikacijskog turnira SMPTH-a bez naknade.

Članovi školskog odbora su se usuglasili da obzirom na velike troškove koje iziskuje održavanje turnira te veliki broj natjecatelja (500 natjecatelja), troškovi čišćenja, sredstva za čišćenje te potrebnih energenata, školsku sportsku dvoranu ne može se dati u najam bez naknade.

Članovi Školskog odbora jednoglasno su donijeli Zaključak da se školska sportska dvorana ne može dati u najam bez naknade već samo prema Izmjenama i dopunama Odluke o uvjetima korištenja školske sportske dvorane (Klasa: 602-02/10-09/04 Urbroj: 2211/08-380-30-10-01 od 15. rujna 2010. g.). Prema spomenutim Izmjenama i dopunama Odluke cijena večernjeg cjelodnevnog korištenja (12.00 – 24.00 sata) dvorane je 3.500,00 kn s uključenim PDV-om odnosno 5.000,00 kn s uključenim PDV-om za cjelodnevno korištenje dvorane (7.00 – 24.00 sata).

Gđa Danijela Čiček Haban prenijela je prigovore nekih roditelja na rad učitelja geografije. Ravnateljica je odgovorila da su razgovori u tijeku.

Daljnjih pitanja i prijedloga nije bilo.

Sjednica ŠO završena je u 12.25 sati.

Zapisničarka Predsjednica ŠO

Natalija Jug Jasenka Kuljak